Antiparte, Hitler supo aproveitar o suyo proceso ta fer-se propaganda, esdevenindo un presonache conoixito en toda Alemanya y no nomás en Bavera como dica ixas envueltas. Os suyos chueces, que ideyolochicament yeran amanatos a l'extrema dreita y a qui no lis cuacaba a Republica de Weimar, estioron a-saber-lo d'indulchents y l'1 d'abril de 1924 lo condenoron a cinco anyadas de garchola por alta traidoría, encara que nomás cumplió que una anyada en a prisión de Landsberg am Lech.